গত ০৪/১০/২০২২ খ্রিঃ তারিখে চাটখিল উপজেলার নির্বাহী অফিসার জনাব মুহাম্মদ ইমরানুল হক ভুঁইয়ার সাথে সৌজন্য সাক্ষাৎ করেছেন চাটখিল উপজেলার এটুআই-এর অ্যাম্বাসেডর শিক্ষকবৃন্দ। এসময় তাঁরা নবাগত নির্বাহী অফিসারকে ফুল দিয়ে শুভেচ্ছা জানানোর পাশাপাশি ICT4E জেলা অ্যাম্বাসেডর শিক্ষকদের পরিচিতি, কর্ম পরিধি ও পরিকল্পনার কথা তুলে ধরেন।

উপজেলা নির্বাহী অফিসার তার শুভেচ্ছা বক্তব্যে উপজেলার শিক্ষা ব্যবস্থা ডিজিটালাইজেশনে অ্যাম্বাসেডর শিক্ষকদের ভূমিকার ভূয়সী প্রশংসার পাশাপাশি বিভিন্ন দিকনির্দেশনা প্রদান করেন। এবং বিগত ৩ সেপ্টেম্বর ২০২২ তারিখে করোনাকালীণ সময়ে শিক্ষায় বিশেষ অবদানের স্বীকৃতি হিসেব অ্যাম্বসেডর শিক্ষকদের সম্মাননা দেওয়ায় এটুআই, মাউশি, প্রাথমিক শিক্ষা অধিদপ্তর ও গ্রামীণ ফোনকে ধন্যবাদ জানান।

এসময় অ্যাম্বাসেডর শিক্ষকবৃন্দ উপজেলার শিক্ষা সহজীকরণে উপজেলা প্রশাসনের যে উদ্যোগে সর্বাত্মকভাবে সহযোগীতার করবেন বলে প্রতিশ্রুতি দেন।

অনুষ্ঠানে উপজেলা মাধ্যমিক শিক্ষা অফিসার মিজানুর রহমান ভুঁইয়াও উপস্থিত ছিলেন।